stanford-oval/wikipedia huggingface dataset:
אובלומוב
ניתוח הספר ומשמעותו

גיבורו של הספר הוא אדם עצלן שבמשך כל 100 העמודים הראשונים איננו קם מן הספה וגם לאחר מכן מתנהל בעצלתיים. לפיכך העלילה נעה באיטיות רבה. העלילה עוקבת אחר עונות השנה, כאשר שיא הפעילות מתרחשת בקיץ, ימי אהבתם של אולגה ואובלומוב.
בנוסף לעצלות, אובלומוב מייצג יושר ואהבת אדם. כל חיבור לחיי החברה, המסחר או הפוליטיקה, היו מחייבים אותו לצביעות ולחוסר יושר, כנהוג במערכות השלטון הרוסיות, שהושתתו על שחיתות שלטונית ושוחד. הוא אינו שותה לשוכרה, אינו מכה את משרתו ומפגין חיבה לבני כל המעמדות ולילדים. בדרכו השקטה הוא תומך במשפחת בעלת ביתו, מקפיד על חינוך הילדים ומאפשר לילדיה היתומים עליה בסולם המדרג החברתי. אובלומוב הוא גם תמים מאוד ונראה שכמעט הכל מרמים אותו, החל ממנהל האחוזה שלו וכלה באחיה של בעלת הבית שלו ומשרתו.
בתפיסה הסובייטית המקובלת נקרא הספר כקריאת תיגר על מעמד האצולה הרקוב, התלוי לחלוטין במשרתים המלבישים ומאכילים אותו ובצמיתים המעבדים את אחוזתו ומזרימים לכיסיו כספים למחייתו, בה-בשעה שהוא-עצמו אינו נוקף אצבע.
פטר וייל ואלכסנדר גניס בספרם "שפת האם" מציינים כי הגרסה הלאומית הביקורתית רואה באובלומוב ארכיטיפ של רוסיה, המבוססת בעצלות ממארת, חוסר מעש, סיאוב וחוסר יכולת לנוע לכיוון פעילות יצירתית. זאת לעומת שטולץ, המייצג את החריצות התועלתנית והתבונית של אירופה. באופן רחב ואוניברסלי יותר מייצג אובלומוב את תפיסת הזמן המעגלית, המסורתית והשמרנית השואפת למנוחה בעוד שטולץ מייצג את החשיבה הליניארית, המתקדמת לעבר תכלית. אובלומוב מייצג את הקיום בטבע בעוד שטולץ את הקיום החברתי.
קריאתו של חוקר הספרות מיכאיל שישקין (המופיעה כאחרית דבר במהדורה העברית החדשה) מציגה את אובלומוב כמי שבוחר בחירה מודעת לחיות חיים ראויים בחברה רקובה ומושחתת. הוא קורא את הספר כביקורת נגד החיים החברתיים והפוליטיים הרוסיים של העת, השקועים בניוול ואינם מספקים עבור האישים הגדולים באמת. אילו הייתה פורצת מלחמה, למשל, טוען שישקין, היה אובלומוב מתגלה בה כגיבור (כמו הגיבור הלאומי איליה מורומץ, ששמו הפרטי כשמו של אובלומוב, שקם ממיטתו והפך לגיבור בגיל 33); אך כיוון שאין לו סיבה מספקת להוציא לפועל את גדולתו, ועבודה ורדיפה אחר ממון (מאפייניו של שטולץ) אינם סיבה מספקת, הוא נותר שרוע על הספה.
עיבוד קולנועי

הספר עובד לקולנוע ב-1979 על ידי ניקיטה מיכאלקוב.
תרגומים עבריים

אובולומוב: רומן; עברית: יצחק אורן, ירושלים – תל אביב: מ. ניומן, תשי"ט.
אובולומוב: רומן; תרגמה מרוסית והוסיפה הערות: דינה מרקון; בתוספת אחרית דבר מאת מיכאיל שישקין, אור יהודה: מחברות לספרות והמפעל לספרות מופת, 2012.
תרגום הסיפור הקצר שממנו התפתח מאוחר יותר הרומן:
חלומו של אובלומוב: (פרק מן הרומן אובלומוב); תרגם: מנחם פוזננסקי, יפו: ספריה חקלאית, תרע"ט.
לקריאה נוספת

אסתר ברטלר, 'גלגולו של "אובלומוב" בספרות העברית', עלי-שיח, 49 (2003), 105–112.
הערות שוליים

↑  סקירה באתר "טקסט"
↑  מהי אובלומוביות? (ברוסית)
↑   סיון בסקין, העצלות כאידאולוגיה, באתר הארץ, 10 ביולי 2013
↑  אובלומוב, אתר "הבמה"
↑   אובלומוב, במסד הנתונים הקולנועיים IMDb (באנגלית)
| --- | --- |
בקרת זהויות :  NLI: 987007369851805171  BNE: XX1999872  GND: 4229757-6  VIAF: 305993035   WorldCat (עם VIAF): 305993035
אוטוסן ווטלינה

| --- | --- |

Autosan Wetlina
 מאפיינים כלליים
 יצרן:  Autosan (אנ') (שם רשמי: Autosan S.A)
 שנות ייצור:  2008–2013
 הרכבה:  פולין פולין
 מודל קודם:  אוטוסן סולינה
 אורך:  7,965 מ"מ
 רוחב:  2,440 מ"מ
 גובה:  2,760 מ"מ
 משקל:  5,500 ק"ג (ריק), 8,200 ק"ג (משקל ברוטו כולל עומס מקסימלי)
 בסיס גלגלים:  4,250 מ"מ
 מפרט טכני
 מנוע:  מנועי דיזל 4 צילינדרים, 4.25 ליטר המפיק 177 כ"ס מנוע מרצדס-בנץ מסוג "MB OM 904 LA Euro 4"  4 צילינדרים, מנוע 4.25 ליטר, מנוע מרצדס-בנץ מסוג "MB OM 904 LA Euro 5"
 הילוכים:  תמסורת מכנית מסוג "ZF S5-42"
אוטוסן ווטלינה (בפולנית: Autosan Wetlina) הוא מיניבוס מתוצרת יצרנית האוטובוסים Autosan (אנ') אשר יוצר בין השנים 2008–2013 בפולין.
"אוטוסן ווטלינה"

דגם "אוטוסן ווטלינה" נבנה על בסיס שלדת "Mercedes-Benz Vario" (אנ') מתוצרת מרצדס הגרמנית
2 דלתות כניסה
תצורות פריסת דלתות: 1-1-0, 2-2-0
מנועי דיזל מתוצרת מרצדס-בנץ
ABS
מיזוג אוויר - אופציונלי
4 מדגמי "אוטוסן ווטלינה" משרתים כניידות משטרה במשטרת ורשה להובלת עצירים ואסירים (מיוני 2011)
מפעל היצרן ממוקם ב-עיירה סאנוק במחוז ז'שוב בדרום פולין בחבל פודקרפצקיה
"אוטוסן ווטלינה" > תצורות מושבים

23-26 + נהג (תיירים)
28 + נהג (למרחקים ארוכים)
40 + נהג (עירוני)
17 + נהג (עירוני)
18 + 5 (ניידות משטרה)
"אוטוסן ווטלינה" > דגמים

"A8V.01.01"
"A8V.01.02"
"A8V.01.03"
"A8V.02.01"
"A8V.03.01"
תמונות

"אוטוסן ווטלינה"
"אוטוסן ווטלינה"
"אוטוסן ווטלינה"
"אוטוסן ווטלינה" - מבט לתא הנהג ולוח מחוונים
"אוטוסן ווטלינה" - מבט לתא הנהג ולוח מחוונים
"אוטוסן ווטלינה" - מבט למושבי הנוסעים
"אוטוסן ווטלינה" - מבט למושבי הנוסעים
ראו גם

סן H01A
סן H01B
סן H25A
אוטוסן יורוליידר 12
אוטוסן A0808MN
אוטוסן סולינה
אוטוסן H6
אוטוסן יורוליידר 15LE
הערות שוליים

↑  מדגמי Autosan - תמונות archive.is/dp2G1
↑  מנוע מרצדס-בנץ מסוג "MB OM 904" sae.org/publications/technical-papers/content
↑  אוטובוסים מסדרות אוטוסן betterworldbooks.com/product/detail/autobusy-firmy-autosan
↑  מדגמי אוטוסן autosan.cba.pl/historia/historia17
↑  "אוטוסן ווטלינה" lucad.pl/portfolio/sobieslaw-zasada-automotive
↑  "אוטוסן ווטלינה" m.infobus.pl/autosan_autobus
↑  "אוטוסן ווטלינה" - מבט למושבי הנוסעים busomat.pl/galeria/picture
↑  דגמי Mercedes-Benz Vario web.archive.org/web/20140324220024
↑  "אוטוסן ווטלינה" motorstown.com/49660-autosan-wetlina
↑  מנועי Mercedes-Benz-Om-904-La manualslib.com/products/Mercedes-Benz-Om-904-La
↑  "אוטוסן ווטלינה" בשירות משטרת פולין samar.pl/__/3/3.a/63220/Nowe-pojazdy-dla-s%C5%82u%C5%BCb-mundurowych
אות מלחמת ששת הימים

| --- | --- |
 
 פרטים
 מדינה:  ישראל ישראל
 סוג:  אות מערכה
 זכאות:  חיילים אשר שירתו בין 5 ביוני 1967 ו-11 ביוני 1967 ונוספים לפי הפירוט
 נוסד:  1967
 הענקות
 הוענק לראשונה:  1967
 היררכיה
 הבא:  אות מלחמת ההתשה
 הקודם:  אות מלחמת סיני
 
אות מלחמת ששת הימים הוא אות מערכה המוענק על ידי צה"ל או משרד הביטחון למשתתפים במלחמת ששת הימים, מכוח החלטות ועדת השרים לענייני סמלים וטקסים.
הזכאות לאות

את האות קיבלו האנשים הבאים:
חיילים ששירתו בצה"ל בסדיר או במילואים לתקופה של 24 שעות לפחות, בזמן המלחמה - מיום 5 ביוני 1967 עד 11 ביוני 1967. בשל אורכה הקצר של המלחמה אפילו שירות של 24 שעות בלבד הקנה זכאות לאות בהשוואה למלחמת הקוממיות שבה רק מי ששירת במשך ארבעה חודשים היה זכאי לאות.
חיילים שנהרגו או נפצעו במהלך המלחמה, וחיילים שנפלו במהלך תקופת ההמתנה בין 18 במאי 1967 ו-5 ביוני 1967.
אזרחים עובדי צה"ל (למעט נוער עובד) ששירתו מ-1 באפריל 1967 ועד 11 ביוני 1967.
אזרחים שהתנדבו לשרת כנהגים של רכב אזרחי מגויס.
אזרחים בעלי פטור משירות מילואים שהתנדבו לשירות פעיל.
אזרחים עובדי מערכת הביטחון ושירותים חיוניים שעבדו ברציפות מ-15 במאי 1967 עד 12 ביוני 1967.
בני משפחה של זכאים שנפטרו יכלו להגיש בקשה ולקבל את העיטור בשמם.
האות

במרכז האות פסים בצבע תכלת ולבן כצבעי דגל המדינה, בצדדים מופעים פסים רחבים של כחול ואדום - צבעי הניצחון והגבורה.
ככל אותות המערכה בישראל, האות מעוצב בצורת סרט בגודל 40×10 מ"מ המחובר באמצעות סיכות לבגד. לאחר מלחמת לבנון השנייה החל ייצור האות ממתכת מצופה אמייל.
חייל שקיבל צל"ש במהלך המלחמה עונד אותו על גבי האות.
איון (גאוגרפיה)

ערך זה עוסק במושג בגאוגרפיה לתאור אי זערורי. אם התכוונתם למשמעות אחרת, ראו .
האיון רוקול באוקיינוס האטלנטי. מהמבודדים בעולם. התפרסם בכך שנעשו ניסיונות שהייה עליו.
איוֹן הוא אי קטן ביותר.
ישנם סוגים שונים של איונים:
סלע – צורת נוף שבה בולט סלע מתוך הים. הסלע הוא לרוב לא מיושב ויש בו צמחייה מועטה.
שרטונים – חלקי אי הבולטים מעל לפני הים ונחשבים איונים.
סטאקים – נוצרים כאשר כף עובר בליה ומותיר אחריו שטח יבשה המנותק מן הכף.
אי מועדי – אי אשר מוקף מכל צדדיו מים רק בעת גאות.
אי נהר – אי שנמצא בתחומי נהר.
ראו גם

קי
אובליגטו

במוזיקה קלאסית, המונח אוֹבְּליגָטֹו (באיטלקית: Obbligato) מתאר בדרך כלל קו מוזיקלי ההכרחי לביצוע במובן זה או אחר. היפוכו של האובליגטו הוא הסימון "אד ליביטום" – לפי הרצון. באופן ספציפי יותר אפשר להשתמש בו לציון קטע מוזיקלי שיש לנגן אותו בדיוק כפי שנכתב, או רק בכלי המפורט, ללא שינויים וללא השמטות. מקור המילה באיטלקית, ומשמעה "קבוע", מן המילה הלטינית "אובליגטוס" (מן הפועל obligare). המילה יכולה לעמוד בפני עצמה או בשילוב עם מילה אחרת (למשל, "עוגב אובליגטו").
עצמאות

אובליגטו מכיל את רעיון העצמאות, כפי שמוצאים בסימפוניות של קרל פיליפ עמנואל באך משנת 1780 mit zwölf" obligaten Stimmen" ("עם שנים-עשר קולות אובליגטו"), המתייחסים לתפקידים העצמאיים של כלי נשיפה מעץ שבהם השתמש באך בפעם הראשונה. תפקידים אלה גם היו אובליגטו במובן של "ללא תחליף".
קונטינואו

במה שנוגע לתפקיד המקלדת בתקופת הבארוק, יש לאובליגטו משמעות מוגדרת מאוד: הוא מתאר שינוי פונקציונלי מתפקיד בסו קונטינואו (שבו הנגן מחליט כיצד למלא את ההרמוניות ללא הבלטה) לתפקיד כתוב במלואו ובעל חשיבות שווה לזו של קול המלודיה העיקרי.
שימוש מנוגד

שימוש מאוחר יותר נושא את המשמעות המנוגדת של "אופציונלי", או "לפי בחירה", המצביע על כך שתפקיד מסוים איננו מחייב. לקטע קשה בקונצ'רטו יכול העורך לצרף אפשרות חלופית קלה יותר, המכונה אובליגטו. או שביצירה יכול להיות תפקיד לכלי סולו, אחד או יותר, בסימון אובליגטו, תפקידים קישוטיים יותר מאשר חיוניים; היצירה שלמה וניתנת לביצוע ללא הקול, או הקולות הנוספים. המונח המסורתי לקול, או תפקיד, כזה הוא "אד ליביטום", או פשוט "לפי בחירה", כיוון של-".ad lib" יכול להיות מגוון רחב של פירושים.
שימוש מודרני

במוזיקה קלאסית יצא המונח משימוש בשיח של מוזיקאים בני-ימינו, כיון שהן מלחינים, הן נגנים והן המאזינים רואים כיום את הטקסט המוזיקלי כבעל חשיבות ראשונה במעלה בהחלטות הנוגעות לביצוע מוזיקלי. כתוצאה מכך, הכל נראה עכשיו כ"אובליגטו" אלא אם מצוין בפירוש אחרת בפרטיטורה. המונח משמש עדיין לכינוי יצירה מוזיקלית עם תפקיד סולו אינסטרומנטלי בעל חשיבות מיוחדת, אבל שאיננו בולט כמו בקונצ'רטו סולו, כדוגמת הקונצ'רטו גרוסו של ארנסט בלוך הנזכר בהמשך. המונח משמש כיום בעיקר לדיון במוזיקה מתקופות קודמות. שימוש מבדח, מכל מקום, נקט אריק סאטי בפרק השלישי של "עוברים מיובשים" (Embryons desséchés), שם האובליגטו מורכב מכ-20 אקורדים של פה מז'ור, מנוגנים בפורטיסימו (כסאטירה על הסגנון הסימפוני של בטהובן).
(עוד שימוש, שונה לגמרי, למונח מכַוֵון למלודיה מנוגדת).
דוגמאות > דוגמאות מפורשות

יוהאן סבסטיאן באך השתמש ב"עוגב אובליגטו" כדי להציג במבט אחד את חשיבות תפקיד העוגב, למשל: בקנטטה רי"ב 47, Wer sich selbst erhöhet, der soll erniedriget werden, ובקנטטה רי"ב 71 Gott ist mein König.
מוצרט מציין "צ'לו אובליגטו" בדון ג'ובאני, באריה של צרלינה Batti, batti, o bel Masetto.
הדואו של בטהובן לוויולה וצ'לו, אופוס 32, מסומן בכותרת משנה "עם שני זוגות של משקפיים אובליגטו" (mit zwei obligaten Augengläsern), שמתייחסת כנראה לצורך, בביצוע הראשון, במשקפיים הן לבטהובן והן לצ'לן שלו.
Benedicam Dominum in omni tempore של היינריך שיץ ב"סימפוניה סאקרה" מ-1629 לסופרן, טנור, בס וקונטינואו, עם קורנט או כינור אובליגטו.
שיר הלכת "כוכבים ופסים לעד" של ג'ון פיליפ סוזה מכיל פיקולו אובליגטו בהרמוניות המודאליות הגרנדיוזיות שלו בנוסח המאה ה-20.
"גראנד, גראנד אוברטורה" אופוס 57 (1956) של מלקולם ארנולד היא פרודיה נוסח המאה ה-20 על האוברטורה הקונצרטית של המאה ה-19, ומכילה תפקידי אובליגטו לארבעה רובים, שלושה שואבי אבק מתוצרת הובר, (שניים ניצבים בסי במול ואחד אופקי עם פיית יניקה מתנתקת בסולם דו), ומלטש רצפות חשמלי בסולם מי במול.
נוקטורן לטנור, 7 כלים אובליגטו וכלי קשת משנת 1958 של בנג'מין בריטן, שבו הטנור סולו מלווה בכלי אובליגטו אחד או יותר בכל אחד משמונת הפרקים (מלבד הראשון).
דוגמאות > דוגמאות משתמעות

אובליגטו לחצוצרה בקנטטה של באך, רי"ב 51, ‏ Jauchzet Gott in allen Landen,
אובליגטו קרן במהלך האריה של זיפארה, Lungi da te, mio bene באופרה "מיטרידאטה" (1770) של מוצרט.
באופרה החטיפה מן ההרמון של מוצרט (1782) מופיעים אובליגטי לחליל, אבוב, כינור וצ'לו.
ב"חסדי טיטוס" של מוצרט (1791) יש שתי אריות לקלרינט אובליגטו; אובליגטו לבאסט קלרינט Parto, ma tu ben mio (של ססטו) ואובליגטו לבאסט-קרן Non piu di fiori של ויטליה.
אובליגטו פסנתר באריה הקונצרטית Ch'io mi scordi di te?|Ch'io mi scordi di te? … Non temer, amato bene, ‏ 505 ברשימת קכל.
אובליגטו קרן באריה Abscheulicher!/Komm Hoffnung בפידליו של בטהובן.
אובליגטו נמלץ במיוחד לכינור מופיע בפרק ה"בנדיקטוס" במיסה סולמניס של בטהובן.
אובליגטו לקרן בסימפוניה החמישית של גוסטב מאהלר.
כתיבה בולטת לאובליגטו לחליל במיוחד איננה יוצאת דופן באופרה רומנטית, למשל בקדנצה לגרסה המסורתית של סצנת השיגעון בלוצ'יה די למרמור (1835)
אובליגטו לבס קלרינט בפרק השלישי של "סימפונייטה לאטינו-אמריקאית" של מורטון גולד.
הסוויטות "דפניס וכלואה" של מוריס ראוול ניתנות לביצוע ללא תפקידי המקהלה ובמקרים רבים מקליטים אותן כך, דוגמה לשימוש המנוגד לעיל.
אובליגטו פסנתר בפרק השלישי של הסוויטה הסימפונית "קנטבילה" מאת פרדריק מאגל.
הערות שוליים

↑  דייוויד פולר, "אובליגטו" 3 במילון גרוב למוזיקה ומוזיקאים אונליין
↑  דייוויד פולר, "אובליגטו 1" במילון גרוב למוזיקה ומוזיקאים אונליין
אות לחימת הצוללות

| --- | --- |
 
 פרטים
 מדינה:  גרמניה הנאצית גרמניה הנאצית
 סוג:  עיטור צבאי
 המעניק:  גרמניה הנאצית
 למען:  שירות מבצעי בצוללות
 סטטוס:  לא פעיל
 נוסד:  13 באוקטובר 1939
אות לחימת הצוללות (גרמנית: U-Boot-Kriegsabzeichen) הוא אות מלחמה של גרמניה הנאצית במלחמת העולם השנייה שהוענק עבור שירות מבצעי לאנשי צוות וקציני צוללות הקריגסמרינה.
דרגות > אות לחימת הצוללות

האות בדרגתה הבסיסית הוענקה למשרתים בצוותי צוללות משעמדו באחד מהקריטריונים הבאים:
השלמת לפחות שני סיורים מבצעיים עם הצוללת
פציעה או נפילה במהלך סיור מבצעי
דרגות > אות לחימת הצוללות עם יהלומים

קרל דניץ יסד את הדרגה הגבוהה יותר של אות הצוללות, זו הייתה עשויה מזהב וכללה מספר יהלומים משובצים לאורך עלי האלון וצלב הקרס. דרגה זו הוענקה למי שכבר הוענקה לו האות הבסיסית ובנוסף הוא עוטר לפחות בדרגת "עלי אלון" של צלב האבירים של צלב הברזל. כולל קרל דניץ עצמו, רק 27 ימאים קיבלו את אות לחימת הצוללות עם יהלומים, בהם ניתן למנות את: אוטו קרצ'מר, אלברכט ברנדי, אריך טופ, היינריך להמן-וילנברוק, וולפגנג ליט וגינתר פרין.
ראו גם

הצוללות הגרמניות במלחמות העולם הראשונה והשנייה
איון (מחזה)

איון (ביוונית עתיקה: Ἴων) הוא מחזה יווני עתיק שנכתב על ידי אוריפידס. משוער כי נכתב בין השנים 414-412 לפנה"ס.
העלילה עוקבת אחרי היתום איון ותהליך גילוי מקורותיו.
רקע

איון נולד לנסיכה האתונאית קראוסה מהאל אפולו שאנס אותה. 
היא הפקירה אותו במערה וסברה שנטרף. אך התינוק הועבר לדלפי, וגדל במקדש כמשרת האל. 
קראוסה נישאה לקסותוס, אציל נוכרי שקיבל אותה כפרס על עזרתו הצבאית לאתונאים. 
לזוג לא נולדו ילדים, והם באים לדלפי כדי להתייעץ בעניין עם האל. 
האל מעוניין שלאיון יהיה אב, כדי שיקנה לו מעמד חוקי באתונה. 
הוא מנבא שכאשר יֵצא קסותוס מהמקדש יפגוש את בנו. קסותוס יוצא ופוגש את איון. 
הוא סבור שהבן הזה נולד לו כששכב פעם עם נערה בחגיגה דיוניסית. קראוסה חוששת שבנו של בעלה עלול לגזול את המלוכה. 
היא מנסה להרעיל את איון אך הקשר נכשל. איון אץ להרוג את קראוסה, שמוצאת מקלט ליד המזבח. ברגע זה מביאה הכוהנת את הסל שבו ננטש איון. קראוסה מזהה את הסל, וכך היא מגלה את בנה האבוד, והבן מכיר את אמו.
אוסמוזה הפוכה

שרטוט של מערכת אוסמוזה הפוכה. 1. זרם מי ים. 2. זרם מים מתוקים, 3. זרם מרוכז, 4. זרם מי ים, 5. ריכוז (ניקוז), A: זרם שאוב בלחץ גבוה, B: מחזור משאבה, C: יחידת פעפוע עם ממברנה, D: מחליף לחץ.
תהליך הפעולה של אוסמוזה הפוכה
אוֹסְמוֹזָה הפוכה (פעפוע הפוך) היא תהליך של מעבר תמיסה דרך מסנן הלוכד את המומס בצד אחד ומאפשר מעבר של ממס טהור לצד השני. ליתר דיוק, זהו תהליך של הנעת ממס מתמיסה בעלת ריכוז מומסים גבוה לתמיסה בעלת ריכוז מומסים נמוך, על ידי הפעלת לחץ נגדי ללחץ האוסמוטי. זהו תהליך הפוך לאוסמוזה רגילה, שבמהלכה קיימת תנועה טבעית של ממס דרך ממברנה - מתמיסה בעלת ריכוז מומסים נמוך לתמיסה בעלת ריכוז מומסים גבוה - ללא הפעלת כוח חיצוני. הממברנה המשמשת לתהליך היא ממברנה חדירה למחצה, כלומר היא מאפשרת מעבר ממס ולא מומס.
ממברנה המשמשת לאוסמוזה הפוכה אינה נקבובית. הסינון נעשה בשכבה בעלת עובי מיקרוסקופי של פולימר דחוס. הממברנה עשויה בדרך כלל פוליאמיד או פוליסולפון, אך בשנת 2020 פותחה ממברנה העשויה פוליאסטר. יתרונה הוא בכך שבניגוד לשני החומרים הראשונים, היא אינה נפגעת מכלור בריכוז גבוה המשמש לחיטוי המים מחיידקים (הכלור משמש לקטילת חיידקים שעלולים ליצור שכבת ביופילם על פני הממברנה אשר סותמת אותה ופוגעת ביעילותה). במרבית המקרים בנויה הממברנה כך שרק מים יעברו דרכה. המים מצטרפים לפולימר הממברנה ועוברים בדיפוזיה לצידה השני. התהליך דורש הפעלת לחץ גבוה על התמיסה בעלת ריכוז המומסים הגבוה, בדרך כלל 2–14 בר למים מתוקים ומים בעלי מליחות ביניים ו 40–70 בר למי ים. במתקן אוסמוזה הפוכה עם מי ים ומים מתוקים נוצר לחץ אוסמוטי של כ 27 בר שיש להתגבר עליו.
תהליך האוסמוזה בעזרת ממברנות נצפתה לראשונה על ידי ז'אן אנטואן נולט בשנת 1748. במשך 200 השנים שלאחר מכן, האוסמוזה הייתה רק תופעה שנצפתה במעבדה. בשנת 1949, באוניברסיטת קליפורניה בלוס אנג'לס נחקרה לראשונה האפשרות להתפלת מי ים באמצעות אוסמוזה. הדגמה ראשונה של תהליך אוסמוזה הפוכה נערכה באוניברסיטה בשנת 1959. פיתוח הממברנה של המתקן באוניברסיטה נעשה על ידי פרופסור סידני לוב מאוניברסיטת בן-גוריון (אז מאסטרנט ב UCLA) וסריניוואזה סוריראג'אן, בהנחיית הפרופסור סמואל יוסטר. פרופסור לוב היה גם ממובילי הקמת ופיתוח המתקן המסחרי הראשון להתפלת מים בעזרת אוסמוזה הפוכה בעיר קואלינגה שבקליפורניה ב 1965. אוסמוזה הפוכה שימושית היום במיוחד בתחום ההתפלה.
שיטה

כאשר מערבבים שתי תמיסות שונות בריכוזן, סך המומסים בתוכן יתפזר בשווה בסך הממס. התהליך מתרחש בדיפוזיה אשר במהלכה נעים מומסים מאזור בו ריכוזם גבוה לאזור בו ריכוזם נמוך. מצב שוויון הריכוזים בתמיסה מכונה שיווי משקל כימי.
במקום לערבב את שתי התמיסות, אפשר להכניסן לשני תאים שממברנה חדירה למחצה מפרידה ביניהם. הממברנה מאפשרת מעבר של ממס וחוסמת מעבר של מומסים. מכיוון שאין אפשרות להגיע לשיווי משקל על ידי תנועת מומסים, מתקיימת תנועה של ממס מהתמיסה הדלילה לתמיסה המרוכזת. מעבר הממס לתמיסה המרוכזת מפחית את ריכוזה ומעברו מהתמיסה הדלילה מעלה את ריכוזה. התהליך מכונה אוסמוזה. הכוח שגורם לתנועת הממס מכונה לחץ אוסמוטי, שכן הוא מקביל לזרימה הנגרמת על ידי הפרש לחצים.
באוסמוזה הפוכה מוסיפים למתקן שתואר בתהליך האוסמוזה, לחץ על התא של התמיסה המרוכזת. שני כוחות פועלים כעת על הממס: הממס שואף לעבור מתא התמיסה הדלילה לתא התמיסה המרוכזת (לחץ אוסמוטי) ומנגד קיים הפרש לחצים המנסה להניע חומר מתא התמיסה המרוכזת לתא התמיסה הדלילה, מכיוון שהממברנה לא מאפשרת מעבר מומסים, הלחץ החיצוני גורם לממס לשאוף לעבור מתא התמיסה המרוכזת לתא התמיסה הדלילה. כאשר הלחץ החיצוני גדול מהלחץ האוסמוטי, סך התנועה של הממס יהיה מהתמיסה המרוכזת אל התמיסה הדלילה, כלומר יתקיים תהליך של אוסמוזה הפוכה.
התהליך מתבצע בטמפרטורת הסביבה. האנרגיה החשמלית הדרושה לדחיסת המים ללחץ הפעלה, גבוהה יחסית. ניצולת המים המותפלים יכולה להגיע עד 80%-95% במים מליחים ו-35%-60% במי-ים.
יישום אוסמוזה הפוכה > התפלת מים

אוסמוזה הפוכה משמשת להתפלת מי ים ומים מליחים ואספקת מי שתייה או מים לחקלאות. באזור אילת מסופקים מי שתייה המופקים בעזרת אוסמוזה הפוכה ממים מליחים. מספר משקים חקלאיים משתמשים במי שופכין ומים מלוחים יחסית שהותפלו עד לרמה מתאימה לשימוש המשקים. למתקן התפלה אשקלון שהחל לפעול בשנת 2005 כושר ייצור של עד 110 מיליון מ"ק מים באיכות טובה.
בשנת 2013 נחנך מתקן התפלה שורק המספק 150 מיליון מ"ק (ויכול לספק עד 220 מיליון מ"ק) ונכון לינואר 2017 זהו ההתקן הגדול מסוגו בעולם ועלות המים המותפלים שהוא מייצר היא הנמוכה ביותר בעולם למים מותפלים.
במתקני התפלה בטכנולוגיה זו מקובל לבצע הכנת המים על ידי תהליך אולטראפילטרציה.
יישום אוסמוזה הפוכה > טיהור מים ביתי

מתקני טיהור מים ביתיים משתמשים בין היתר באוסמוזה הפוכה כאחד השלבים בטיהור המים. במתקני אוסמוזה הפוכה קיימים השלבים הבאים:
מסנן מכני המונע מעבר חלקיקים מעל גודל מסוים.
מסנן פחם פעיל הלוכד כלור חופשי ותרכובות אורגניות.
מסנן פחם דחוס, אשר מסלק תרכובות נוספות
מסנן אוסמוזה הפוכה, הנקרא ממברנה.
בנוסף לשלבים המפורטים, לעיתים יותקנו מסנן מכני ו"מסנן" (שאינו למעשה מבצע סינון אלא מוסיף חומר למים) מסוג מינרליזטור, אשר מחזיר למים מינרלים כגון סידן, אשר הוצא בתהליך האוסמוזה מהמים, וכן מנורה על סגולית לטיהור חיידקים.
מתקני טיהור מים על בסיס אוסמוזה הפוכה הנמכרים לשימוש בייתי משתמשים בכבידה ליצירת הלחץ החיצוני ולכן אין להם צורך במשאבת מים. משתמשים במתקנים כאלו גם מטיילים ושייטים. המתקנים מטהרים רק כ-25 אחוזים מהמים המוזנים לתוכם ויתרת המים יוצאת מהם ואובדת.
יישום אוסמוזה הפוכה > תעשיית המזון

בנוסף לשימוש באוסמוזה הפוכה להתפלת מים, אוסמוזה הפוכה היא חסכונית יותר משימוש בחום ליצירת תרכיזים שונים בתחום המזון, למשל מיצי פירות. בנוסף לחיסכון הכלכלי, טיפול במוצרי מזון שלא בעזרת חום מקל על טיפול במרכיבי מזון המכילים חומרים רגישים לחום כמו חלבונים ואנזימים. משתמשים בתהליך ליצירת סירופ מייפל כבר משנות ה-70 של המאה ה-20.
שימוש באוסמוזה הפוכה בתהליך יצור יין מעורר התנגדות מסוימת במעגל תעשיית היין, ובכל זאת נפוץ השימוש בשיטה. מעטים יצרני היין המודים בשימוש במתקני אוסמוזה הפוכה, מאידך ההערכה היא שכשישים מתקני אוסמוזה הפוכה פעלו במחוז בורדו בשנת 2002. בתעשיית היין משתמשים בתהליך להעלאת ריכוז היין, לסינון חומרים שונים מהיין ולהפחתת ריכוז האלכוהול.
יישום אוסמוזה הפוכה > שימושים אחרים

מים מטוהרים באוסמוזה הפוכה משמשים לפעמים במתקני שטיפת מכוניות. תכולת המינרלים הנמוכה של המים מפחיתה את כמות המים הנותרים על הרכב וכפועל יוצא פוחת העומס הנדרש ממתקני הייבוש של הרכב.
בייצור מימן בקנה מידה קטן, משתמשים לפעמים במים מטוהרים למניעת יצירת משקעי מינרלים על האלקטרודות ולהפחתת המזהמים במים.
בהידרופוניקה, (שיטת גידול צמחים על מצע מנותק) עושים שימוש במי אוסמוזה כדי ליצור תמיסת דישון לגידול הצמחים.
הערות שוליים

↑  Yujian Yao; Pingxia Zhang; Chao Jiang; Ryan M. DuChanois; Xuan Zhang; Menachem Elimelech (5 באוקטובר 2020). "High performance polyester reverse osmosis desalination membrane with chlorine resistance". Nature Sustainability (באנגלית). 4 (2): 138–146. doi:10.1038/s41893-020-00619-w. ISSN 2398-9629. {{cite journal}}:  (עזרה)
| --- | --- |
בקרת זהויות :  NLI: 987007536349305171  LCCN: sh85113438  NKC: ph556171 
שרטוט אופייני של תוכנית להתפלת מים בשיטת האוסמוזה ההפוכה
אירביד (מחוז)

| --- | --- |
 מדינה:  ירדן ירדן
 נפות במחוז:  9
 בירת המחוז:  אירביד
 שטח:  1,571.8 קמ"ר
 אוכלוסייה:  ‏
  ‑ צפיפות:  692.3 נפש לקמ"ר (2010)
 קואורדינטות:  32°32′44″N 35°51′26″E﻿ / ﻿32.545561111111°N 35.857219444444°E﻿ / 32.545561111111; 35.857219444444 
 אזור זמן:  UTC +2
 http://www.moi.gov.jo/Pages/viewpage.aspx?pageID=431
  מפת מיקום  מפה מפורטת     לחצו כדי להקטין חזרה    לחצו להגדלה       נפות מחוז אירביד tabBackground:;tabBorder:#aaa;defaultTab:0;
 
מחוז אירביד (ערבית: محافظة إربد) הוא אחד משנים עשר המחוזות של ירדן. הוא ממוקם בצפון-מערב המדינה ובירתו היא העיר אירביד. המחוז גובל בסוריה ובישראל, כאשר נחל הירמוך בצפון מהווה גבול בינלאומי עם סוריה וישראל, ונהר הירדן במערב מהווה גבול בינלאומי עם ישראל.
המחוז מחולק לתשע נפות. שטחו 1,571.8 קמ"ר ואוכלוסייתו מונה 1,088,100 נפש, דבר שהופך אותו למחוז המאוכלס ביותר אחרי מחוז עמאן, וכן למחוז בעל צפיפות האוכלוסין הגדולה ביותר בממלכה.
ירדן סובלת ממחסור במים וכמות המשקעים בה נמוכה מאוד, עקב כך מרבית החקלאות מתרכזת סביב אזורים קרובים למאגרי מים ונחלים. מחוז אירביד הוא המחוז החקלאי העיקרי של ירדן בו מגדלים בעיקר הדרים, זיתים, חיטה ודבש דבורים. במחוז שלושה אזורי תעשייה QIZ המייצאים בעיקר טקסטיל, כימיקלים ודברי אלקטרוניקה.
נפות

המחוז מחולק לתשע נפות:
נפת אירביד
נפת בני עביד
נפת אל-מזאר א-שמאלי
נפת א-רמת'א
נפת בני כנאנה
נפת אל-כורה
נפת אל-אע'ואר א-שמאליה
נפת א-טייבה
נפת אל-וסטייה
איראקלי לאבדזה

| --- | --- |
אין תמונה חופשית
 לידה:  9 ביוני 1981 (בן 43) טביליסי טביליסי
 מדינה:  גאורגיה גאורגיה
 מקום מגורים:  טביליסי 
 גובה:  1.87 מטר
 יד חובטת:  שמאל
 פעילות כמקצוען:  1998–2010 (כ־12 שנים) 
 סה"כ פרסים שצבר:  1,234,668 דולר אמריקאי 
 יחידים
 מאזן קריירה:  50–83 
 דירוג שיא:  42 (5 ביולי 2004)
 זכיות בטורנירים:  9 (טורנירי צ'אלנג'ר)
 זוגות
 מאזן קריירה:  27–34 
 דירוג שיא:  100 (29 באוקטובר 2001)
 זכיות בטורנירים:  0
 שיאי גראנד סלאם
 זכיות 0
 אליפות אוסטרליה הפתוחה:  סיבוב ראשון (2002, 2003, 2004, 2005)
 אליפות צרפת הפתוחה:  סיבוב שני (2002, 2004)
 וימבלדון:  סיבוב רביעי (2006)
 אליפות ארצות הברית הפתוחה:  סיבוב ראשון (2002, 2004
 
איראקלי לַאבּדזֶה (בגאורגית: ირაკლი ლაბაძე; נולד ב-9 ביוני 1981 בטביליסי, גאורגיה) טניסאי גאורגי מקצועני בעבר. בשיאו (2004), דורג במקום ה-42 בעולם.
קריירה

באליפות וימבלדון לנוער שנערכה בשנת 1998 הוא הגיע למשחק הגמר שבו הפסיד לרוג'ר פדרר משווייץ בשתי מערכות (6-4, 6-4). הוא זכה ב-1999 באליפות צרפת הפתוחה לזוגות. החל להשתתף בסבב המקצועני בשנת 1998, ובמהלך הקריירה זכה בפרסים מצטברים של מעל מיליון דולר. הוא זכה ב-9 טורנירי צ'לנג' של ATP (אנ'). שני הישגיו המשמעותיים היו העפלה לסיבוב הרביעי באליפות וימבלדון 2006 (בו הפסיד לרפאל נדאל שהגיע לגמר) והעפלה לחצי הגמר בטורניר באינדיאן וולס מאסטרס ב-2006.
אות מלחמת יום הכיפורים

| --- | --- |
 
 פרטים
 מדינה:  ישראל ישראל
 סוג:  אות מערכה
 זכאות:  חיילים אשר שירתו בין יום י´ בתשרי התשל"ד (6 באוקטובר 1973) לבין יום כ"ח בתשרי התשל"ד (24 באוקטובר 1973) ונוספים לפי הפירוט
 נוסד:  1974
 הענקות
 הוענק לראשונה:  1974
 היררכיה
 הבא:  אות מערכת שלום הגליל
 הקודם:  אות מלחמת ההתשה
 
אות מלחמת יום הכיפורים הוא אות מערכה המוענק על ידי צה"ל או משרד הביטחון למשתתפים במלחמת יום הכיפורים, מכוח החלטות ועדת השרים לענייני סמלים וטקסים.